Publication: Magyar Közlöny
Issue: MK-2001-115 (Year: 2001, Number: 115)
Era: 1990-2004
Section: az Alkotmánybíróság hatáskörébe tartozik. Az Alkotmánybíróság a 35/1991. (VI. 20.) AB határozatában megállapította: „A jogállamiság elvéből nem következik, hogy
Paragraph Index: 836

(1) bekezdésének a) pontja kimondja, hogy a helyi képviselő-testület önkormányzati ügyekben önállóan szabályoz és igazgat. Az önkormányzati ügyek, a helyi közügyek körét az Ötv. 1. § (2) bekezdése úgy definiálja, hogy azok ..., a közhatalom önkormányzati típusú helyi gyakorlásához, valamint mindezek szervezeti, személyi és anyagi feltételeinek helyi megteremtéséhez kapcsolódnak.” (324/B/1991. AB határozat, ABH 1992, 464, 468.) Kiemelten hangsúlyozza tehát az Alkotmánybíróság: az önkormányzatokat az egyes alapjogok körében megillető autonómia nem feltétlen és nem korlátozhatatlan. „Az önkormányzati alapjogok felsorolásánál az Alkotmány több alapjognál kifejezetten előírja, hogy azt „törvény keretei között” gyakorolja a helyi képviselő-testület önálló szabályozás és igazgatás keretében hozott döntés kizárólag törvényességi okból vizsgálható felül, azaz ez a alapjogok csak „törvény keretei között” gyakorolhatók, amikor az Alkotmányban szereplő alapjogok megismétlése és kifejtése során ezt a feltételt mindegyikükre nézve tartalmazza. Az Alkotmánybíróság szerint ez a feltétel egyben garancia is arra, hogy a törvényen kívül más jogszabály a helyi autonómiát nem korlátozhatja.” [4/1993. (II. 12.) AB határozat, ABH 1993, 48, 71.] „A törvényi szabályozás elegendő mozgásteret kell, hogy biztosítson az önkormányzat számára ahhoz, hogy az önkormányzat az ilyen feladatok tekintetében is szabadon dönthessen a feladat ellátásának módjáról.” [77/1995. (XII. 21.) AB határozat, ABH 1995, 390, 395.] Az építésügyeket érintő önkormányzati jogalkotás területén az a speciális helyzet áll fenn, hogy az Ét. a fővárosi közgyűlésnek és a fővárosi kerületi képviselő-testületeknek is ad felhatalmazást a jogalkotásra. Az Ét. 14. § (2) bekezdése határozza meg a településrendezés tekintetében a fővárosi, az Ét. 14. § (3) bekezdése pedig a fővárosi kerületi önkormányzati jogalkotási feladatokat. A BVSZ 1. §

Source: https://magyarkozlony.hu/hivatalos-lapok/8fe82eafa7afd01d11991621bc1328062e77108e/dokumentumok/7365d56ddf4b0f7eda48dc850e353443ee726d5c/letoltes